Steven Chu

Steven CHU (; naskiĝis la 28-an de februaro 1948 en Sankta Luiso, Misurio) estas usona fizikisto. Li estas eksperimenta fizikisto pri atoma fiziko, lasera spektroskopio, biofiziko kaj polimera fiziko .

Li ricevis la Nobel-premion pri fiziko en 1997 (kune kun Claude Cohen-Tannoudji kaj William Philips) - por esplorado en la kampo de malvarmigo kaj kaptado de atomoj uzanta laserteknologiojn.

Lia ĉefa kompetenteco estas influi atomojn per laseroj. Li estis direktoro de la Usona Nacia Laboratorio Lawrence Berkeley ĝis sia nomumo kiel Sekretario de Energio kaj tenas profesorecojn en Berkeley kaj Stanford.

Chu funkciis kiel sekretario pri energio en la kabineto de usona prezidento Barack Obama de 2009 ĝis 2013. Chu estas forta propagandanto de pli da esplorado pri renoviĝanta energio kaj nuklea energio, argumentante ke foriri de fosiliaj brulaĵoj estas esenca por kontraŭbatali klimatan ŝanĝon Sarah Jane Tribble, 'Nuclear: Dark horse energy alternative,'  Oakland Tribune, 2007-06-18..

Chu estas de ĉina deveno, kaj havas sian ĉinan hejmurbon en Taicang en Ĝjangsuo.

 Referencoj 

 Eksteraj ligiloj 

 Sekretario de Energio Steven Chu ĉe Usona Departemento de Energio
 Steven Chu ĉe Nobelprize.org 

Kategorio:Ĉinaj usonanoj
Kategorio:Usonaj fizikistoj
Kategorio:Usonaj sciencaj verkistoj
Kategorio:Nobel-premiitoj pri fiziko
Kategorio:Membroj de la Usona Nacia Akademio de Sciencoj
Kategorio:Membroj de la Usona Akademio de Artoj kaj Sciencoj
Kategorio:Vivantaj homoj
Kategorio:Usonaj Nobel-premiitoj
Kategorio:Naskiĝintoj en 1948